recursal/SuperWikiNEXT-32B huggingface dataset:
**นักกำหนดอาหาร** (อังกฤษ: Dietitian) เป็นบุคลากรสาธารณสุข ที่มีการรับรองโดยสมาคมวิชาชีพ เช่น ในสหรัฐอเมริการับรองโดย Academy of Nutrition and Dietetics หรือ ในประเทศไทยรับรองโดยสมาคมนักกำหนดอาหารแห่งประเทศไทย 

นักกำหนดอาหารเป็นผู้ที่นำความรู้ทางด้านโภชนาการมากำหนดปริมาณอาหารและสารอาหารที่เหมาะสมกับสภาวะร่างกายของผู้ป่วย และสามารถถ่ายทอดความรู้ให้กับผู้ป่วยจนสามารถเลือกรับประทานอาหารให้เหมาะสมกับสภาวะร่างกาย 

มักมีการเข้าใจผิดเกี่ยวกับบทบาทของนักโภชนาการ และ นักกำหนดอาหาร นักโภชนาการ คือ ผู้ที่ทำหน้าที่ให้คำแนะนำเกี่ยวกับผลกระทบอาหารและสารอาหารต่อสุขภาพ  แตกต่างจากนักกำหนดอาหารที่นอกจากจะต้องมีความรู้ด้านโภชนาการแล้ว ยังต้องมีความรู้ในด้านการให้คำปรึกษาผู้ป่วยด้วย

ในประเทศไทย นักกำหนดอาหารวิชาชีพจะต้องมีความรู้ตามข้อกำหนดของสมาคมนักกำหนดอาหารแห่งประเทศไทย ประกอบด้วย องค์ความรู้ด้านโภชนบำบัดทางการแพทย์ (Medical Nutrition Therapy) และการให้คำปรึกษา (Diet Counseling) องค์ความรู้ด้านการบริหารจัดการงานโภชนาการ (Food Service Management) องค์ความรู้ด้านโภชนาการพื้นฐาน (Basic Nutrition) องค์ความรู้ด้านวิทยาศาสตร์การอาหาร (Food Sciences) และองค์ความรู้ด้านการวิจัย (Nutrition and Dietetics Research)  โดยปัจจุบัน สถาบันอุดมศึกษาของไทยเปิดทำการเรียนการสอนในสาขาด้านการกำหนดอาหารที่ผู้สำเร็จการศึกษามีสิทธิ์สอบเพื่อขึ้นทะเบียนเป็นนักกำหนดอาหารวิชาชีพกับสมาคมนักกำหนดอาหารแห่งประเทศไทยนั้น อาทิ เช่น หลักสูตรโภชนาการและการกำหนดอาหาร คณะสหเวชศาสตร์ จุฬาลงกรณ์มหาวิทยาลัย สาขาวิชาโภชนบำบัดและการกำหนดอาหาร คณะสหเวชศาสตร์ มหาวิทยาลัยบูรพา สาขาวิชาโภชนาการและโภชนบำบัด หรือ สาขาวิชาโภชนาการและการกำหนดอาหาร คณะวิทยาศาสตร์การแพทย์ มหาวิทยาลัยพะเยา สาขาวิชาโภชนวิทยาและการกำหนดอาหาร คณะสาธารณสุขศาสตร์ มหาวิทยาลัยมหิดล สาขาวิชาโภชนศาสตร์ การกำหนดอาหารและอาหารควปลอดภัย หรือ สาขาวิชาโภชนาการและการกำหนดอาหาร คณะสาธารณสุขศาสตร์ มหาวิทยาลัยมหาสารคาม เป็นต้น

อ้างอิง
-------

1. 1 2
2. ↑  "https://diamate.co/2019/12/02/". คลังข้อมูลเก่าเก็บจากแหล่งเดิมเมื่อ 2020-09-22. สืบค้นเมื่อ 2019-12-02. `{{cite web}}`: แหล่งข้อมูลอื่นใน ``|title=`` (help)
3. ↑
4. ↑  คณะสหเวชศาสตร์ มหาวิทยาลัยบูรพา
**"ไม่เอาไหน"** เป็นซิงเกิลของนักร้อง มูซู ประพันธ์เนื้อร้อง-แต่งทำนองโดย หมู มูซู และเรียบเรียงโดย หมู มูซู และ เรืองฤทธิ์ เอกะหิตานนท์ ออกจำหน่ายในวันที่ 17 มีนาคม พ.ศ. 2557

ที่มาและความหมาย
----------------

เพลงนี้สะท้อนมุมมองคนแพ้ คนที่ไม่เคยสมหวังในแบบน่ารัก เจียมเนื้อเจียมตัว ที่มาได้มาจากแรงบันดาลใจมาจากตอนเล่นดนตรีกลางคืน ได้เห็นคนผิดหวังที่มาดื่มเที่ยวกับเพื่อน­ๆ เต็มที่กับการดื่มการเต้นการร้อง โดยเฉพาะเพลงอกหักตะโกนสุดเสียง แล้วตัดภาพอีกทีอาเจียนตรงโถส้วมมีเพื่อนค­อยลูบหลังให้มูซูหยิบเอาเหตุการณ์ที่เจอนี้มาเป็นแรงบั­นดาลใจ โดยเชื่อว่าเพลงนี้น่าจะโดนใจคนกลุ่มใหญ่ใ­นสังคม ที่ไม่หล่อ ไม่เอาไหน แพ้อยู่เสมอ ที่มูซูบอกว่าตัวเองก็เป็นหนึ่งในคนไม่เอา­ไหน เลยอยากให้เพลงนี้เป็นกำลังใจคนเหล่านั้น ส่วนในด้านดนตรี เพลงนี้ก็ยังคงเป็น acoustic ใช้กีตาร์โปร่งเป็นตัวเดินเรื่อง เปียโนไฟฟ้าเป็นสีสันหลัก โดยใส่ลูกเล่นกวนๆของกีต้าร์ ไว้หลายที่โดยเฉพาะท่อนโซโล่

การตอบรับ
---------

เพลง "ไม่เอาไหน" ติดอันดับสูงสุด 5 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 27 เมษายน พ.ศ. 2557 และอันดับสูงสุด 3 จากการจัดอันดับของ เวอร์จิ้นฮิตซ์ ในชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 4 สิงหาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

### ชาร์ต

| ชาร์ต (พ.ศ. 2557) | อันดับสูงสุด |
| --- | --- |
| จีเอ็มเอ็ม แกรมมี่ จีเมมเบอร์ ซองชาร์ตท็อป 100 | 12 |
| ซี้ดเอฟเอ็ม ชาร์ตท็อป 20 | 5 |
| อีเอฟเอ็ม ชาร์ต 94 ท็อป แอร์เพลย์  | 32 |
| Channel V Countdown Siam Top 20 Single Chart | 8 |
|

อ้างอิง
-------

1. ↑  100 อันดับ เพลงไทยที่เพราะและฮิตที่สุด จาก GMM Grammy Gmember Chart Top 100 ประจำวันที่ 17 มีนาคม 2557[*ลิงก์เสีย*]
2. ↑  "97.5 FM SEED CHART TOP 20 วันที่ 27 เมษายน 2557 ชาร์ทเพลงฮิตมาแรงของคนรุ่นใหม่วัยมันส์". คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ 2015-01-16.
3. ↑  EFM 94 ใหม่เพลงที่เพราะและฮิตที่สุดจากคลื่นแรงโดนใจวัยรุ่น อีเอฟเอ็ม เพลงฮิต 94 เพลง ประจำวันที่ 19 เมษายน 2557 [*ลิงก์เสีย*]
4. ↑  เพลงไทย ที่เพราะที่สุด Channel V Countdown Siam Top 20 Single Chart ประจำวันที่ 14 - 20 กรกฎาคม 2557
**สปันจ์ ฉลาดสุดสุด** หรือชื่อเดิมของรายการในประเทศไทยคือ **ฟองน้ำอัจฉริยะ ฉลาดสุดสุด** (อังกฤษ: Sponge) เป็นเกมโชว์แนววิทยาศาสตร์ จากประเทศเกาหลีใต้ ออกอากาศครั้งแรกเมื่อวันที่ 8 พฤศจิกายน พ.ศ. 2546 ทางสถานีวิทยุโทรทัศน์แห่งประเทศเกาหลี KBS จากประเทศเกาหลีใต้ โดยชื่อของรายการ ณ ปัจจุบันของประเทศเกาหลี คือ Sponge 2.0 ซึ่งประเทศไทยได้นำรายการนี้มาออกอากาศทุกวันพฤหัสบดี เวลา 20.30 น. ทางสถานีโทรทัศน์โมเดิร์นไนน์ทีวี ซึ่งซื้อลิขสิทธิ์รายการจาก บริษัท เอชเอ็นที มีเดีย จำกัด

เนื้อหาของรายการ
----------------

ในการออกอากาศทุกตอนจะมีปริศนา 3 ข้อ โดยแต่ละข้อจะมีคำถามจากภาพ VTR และจะมีคำถามขึ้นอยู่บนหน้าจอ ซึ่งในคำถามนี้จะมีคำในช่องว่างซ่อนอยู่ แขกรับเชิญจะทำการวิเคราะห์และตอบคำถาม หลังจากนั้นจะทำการเฉลยจากภาพ VTR หลังจาก VTR จบลง จะมีการให้ดาวสำหรับเรื่องที่ได้ออกอากาศ โดยที่ในช่วงแรกนั้นจะมีการให้ดาวโดยแขกรับเชิญที่เข้าร่วมรายการ ซึ่งมีคะแนนเต็มอยู่ที่ 50 ดาว แต่ในปัจจุบันผู้ที่ให้คะแนนจะเป็นกลุ่มบุคคลในชมรมต่างๆจำนวน 50 คน ซึ่งเมื่อรวมแล้วจะมีคะแนนเต็มอยู่ที่ 5 ดาว โดยที่ทั้งสองรูปแบบนั้นมีสิ่งที่เหมือนกัน คือ ถ้าเรื่องที่ได้รับการออกอากาศได้คะแนนเต็ม ผู้ที่ส่งเรื่องจะได้รับเงินรางวัล 1,000,000 วอน

รูปแบบของรายการจะมีวิทยากรพูดคุยและอธิบายเรื่องต่างๆในช่วงหลังVTRทุกช่วงในรายการSponge เนื้อหาของรายการโดยรวมแล้วจะเป็นเรื่องราวที่เกี่ยวข้องทางวิทยาศาสตร์ นิติวิทยาศาสตร์ เหตุการณ์สำคัญ เหตุการณ์แปลก และอื่นๆ

ผู้ดำเนินรายการ
---------------

* ลี ฮวีเจ
* คิม คยองรัน
* ดอกเตอร์ลี (ลี ฮยอก แจ)

อ้างอิง
-------

1. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2011-08-05. สืบค้นเมื่อ 2011-06-21.
**ถนนคอนแวนต์** เป็นถนนที่เชื่อมต่อถนนสาทรเหนือกับถนนสีลม ตั้งอยู่ในแขวงสีลม เขตบางรัก กรุงเทพมหานคร มีขนาดเขตทางกว้าง 15 เมตร ยาว 0.546 กิโลเมตร ขนาดช่องทางจราจร 2 ช่อง มีซอยย่อยคือ ซอยพิพัฒน์ 2 ซอยศาลาแดง 2

อาคารส่วนใหญ่ภายในซอยเป็นที่ตั้งของสำนักงานจำนวนมาก ทางเท้าทั้งสองฟากมีต้นไม้ให้ความร่มรื่น ทางเท้ากว้างระหว่าง 1.5–3.5 เมตร ในแต่ละพื้นที่ของทางเท้าถูกจับจองด้วยหาบเร่และแผงลอย มีความหนาแน่นในช่วงเที่ยง 12:00–13.00 น. และช่วงเย็น 16:30–17:30 น. ในช่วงเช้ามักเป็นหาบเร่ขายของกินเครื่องดื่ม ส่วนช่วงเย็นมีการตั้งโต๊ะให้มานั่งรับประทานอาหาร โดยเฉพาะช่วงหัวมุมถนนสีลมและกลางซอย ในช่วงกลางคืนมีหาบเร่แผงลอยเพื่อรองรับนักท่องเที่ยวกลางคืน ดำเนินไปเรื่อยจนประมาณตี 2 จึงเบาบางลง

ประวัติ
-------

ถนนคอนแวนต์ เดิมชื่อ **ถนนสุรศักดิ์** ตามชื่อผู้ตัดถนนคือ เจ้าพระยาสุรศักดิ์มนตรี (เจิม แสง-ชูโต) ตัดขึ้นใน พ.ศ. 2434 ในรัชสมัยของพระบาทสมเด็จพระจุลจอมเกล้าเจ้าอยู่หัว จากแผนที่กรุงเทพฯ พ.ศ. 2439 ปรากฎเป็นแนวถนนแต่ยังไม่ระบุชื่อถนน มีที่ดินแปลงใหญ่ที่ต่อมาคือ โรงเรียนเซนต์โยเซฟคอนแวนต์ ซึ่งต่อมาได้กลายมาเป็นชื่อถนน

สถานที่สำคัญ
------------

ถนนคอนแวนต์เป็นที่ตั้งของโรงเรียนเซนต์โยเซฟคอนเวนต์ โรงเรียนในเครือของคณะภคินีเซนต์ปอล เดอ ชาร์ตร (Soeurs De Saint Paul De Chartres) กลุ่มคณะนักบวชสตรีในคริสตศาสนาที่เดินทางมาจากฝรั่งเศสเมื่อ พ.ศ. 2441 เข้ามาเผยแผ่ศาสนาและช่วยส่งเสริมด้านการศึกษาและการรักษาพยาบาลในประเทศไทย เปิดทำการสอนเมื่อวันที่ 2 มีนาคม พ.ศ. 2447

ฝั่งตรงข้ามโรงเรียนเซนต์โยเซฟคอนเวนต์เป็นที่ตั้งของ "อารามคาร์แมล" หรือ "อารามชีมืด" เป็นอารามนักบวชหญิงในคณะคาร์เมไลท์ไม่สวมรองเท้าที่ตัดขาดจากโลกภายนอก อาศัยอยู่เฉพาะในเขตอาราม

นอกจากนั้นยังเป็นที่ตั้งของโรงพยาบาลบีเอ็นเอช (BNH) หรือ Bangkok Nursing Home โรงพยาบาลเอกชนเก่าแก่ตั้งแต่สมัยรัชกาลที่ 5 ที่เกิดขึ้นมาจากพระราชดำริของพระบาทสมเด็จพระจุลจอมเกล้าเจ้าอยู่หัวที่ทรงมีพระราชประสงค์ที่จะให้มีสถานรักษาพยาบาลสำหรับชาวต่างชาติที่เข้ามาพึ่งพระบรมโพธิสมภาร ติดกับโรงพยาบาลบีเอ็นเอชเป็นโบสถ์ไคร้สเชิชหรือคริสตจักรไคร้สเชิชกรุงเทพ โบสถ์ในนิกายแองกลิกัน มีมาตั้งแต่ พ.ศ. 2407 ที่ตั้งเดิมของโบสถ์อยู่ริมแม่น้ำเจ้าพระยา ต่อมาอีก 40 ปี จึงย้ายมาที่นี่

บริเวณหัวถนนคอนแวนต์ฝั่งถนนสีลม มีโครงการอาคารผสมระหว่างสำนักงาน และร้านค้าเชิงพาณิชย์ สูง 39 ชั้น ตั้งอยู่บนที่ดินขนาดมากกว่า 6 ไร่ ชื่อว่า *พาร์กสีลม* (Park Silom) เปิดตัวอย่างเป็นทางการ พ.ศ. 2566 แต่เดิมที่ดินนี้ประกอบไปด้วยอาคารสิวะดล อาคารสีบุญเรือง 1 และ 2

อ้างอิง
-------

1. ↑  ชีวารัตน์ กลับคุณ. "แนวทางการพัฒนาพื้นที่บริเวณย่านธุรกิจสีลมช่วงถนนคอนแวนต์ถึงถนนนราธิวาสราชนครินทร์" (PDF). จุฬาลงกรณ์มหาวิทยาลัย. คณะสถาปัตยกรรมศาสตร์.
2. ↑  "ถนนคอนแวนต์". หน่วยวิจัยแผนที่และเอกสารประวัติศาสตร์ฯ คณะสถาปัตยกรรมศาสตร์ จุฬาลงกรณ์มหาวิทยาลัย.
3. ↑  "รู้จัก "โรงเรียนอัสสัมชัญคอนแวนต์" ทำไมเรียกขานชื่อนี้?". นิว 18.
4. ↑  หนุ่มลูกทุ่ง. "เดินเท้าย่านสีลม ชมกลิ่นอายตะวันตกย่านธุรกิจ". ผู้จัดการออนไลน์.
5. ↑  ""พาร์ค สีลม" มิกซ์ยูสระดับพรีเมียม ผนึกกำลังพันธมิตรระดับโลก พัฒนาสู่ "Third Space Retail" แห่งใหม่ย่านสีลม พร้อมเปิดให้บริการ มิ.ย.นี้ [PR]". brandbuffet.in.th.
1 เป็นแบบจำลองสามมิติที่ไม่มีลายผิว2 เป็นแบบจำลองสามมิติที่มีลายผิว
 ทางซ้ายคือแบบจำลองสามมิติ 4 ล้านโพลีกอน ตรงกลางลดลงเหลือ 500 โพลีกอน ส่วนด้านขวาคือแบบจำลองที่ใช้ 500 โพลีกอนโดยมีการลงลายผิวภาพ
การลงลายผิวจากภาพสองมิติลงบนแบบจำลองสามมิติ
**การลงลายผิวภาพ** หรือ **เทกซ์เจอร์แมปปิง** (texture mapping) เป็นเทคนิคในการใส่ลายผิวให้กับพื้นผิวของแบบจำลองสามมิติที่สร้างด้วย คอมพิวเตอร์กราฟิกส์สามมิติ คำว่า "เทกซ์เจอร์" เดิมทีหมายถึงเนื้อของผ้าหรือสิ่งทอ แต่ในที่นี้หมายถึงลวดลายของผิว

ภาพรวม
------

เทคนิคการลงลายผิวภาพได้รับการพัฒนาใน ปี 1974 โดยเอ็ดวิน แคตมัลและพวกที่มหาวิทยาลัยยูทาห์ ซึ่งมีส่วนร่วมในการผลิต CG จำลอง สำหรับอุตสาหกรรมให้บริษัทเอวานส์ แอนด์ ซัทเทอร์แลนด์

มีการใช้ลายผิวเหมือนวอลล์เปเปอร์กับพื้นผิวของวัตถุสามมิติ ทำให้มีการปรับปรุงพื้นผิวที่เหนือกว่าแบบจำลองที่ไม่มีพื้นผิวอย่างเทียบไม่ติด ตัวอย่างเช่น หากใช้ลายผิวกับทรงหลายหน้าที่ไม่สม่ำเสมอ สามารถแสดงผิวของภูเขาหินที่เหมือนจริงได้โดยไม่ต้องใช้โพลีกอนแสดงผิวนูนเว้าจำนวนมาก เมื่อสร้างแบบจำลองสามมิติเพื่อใช้งานจริง การสร้างผิวนูนเว้าด้วยการเพิ่มโพลีกอนเป็นวิธีที่ไม่มีประสิทธิภาพและกินทรัพยากร ดังนั้นการลงลายผิวภาพจึงถูกนำมาใช้ในหลาย ๆ สถานการณ์เพื่อลดจำนวนรูปหลายเหลี่ยมและปรับปรุงประสิทธิภาพ

ข้อเสียของเทคนิคการลงลายผิวภาพคือระดับของรายละเอียดเมื่อแสดงผลขึ้นอยู่กับความละเอียดของภาพพื้นผิว ดังนั้นหากความละเอียดของภาพที่ใช้เป็นผิวไม่สูงพอ รูปหลายเหลี่ยมใกล้กับมุมมองจะเผยให้เห็นพิกเซลของภาพ เมื่อพยายามเพิ่มความละเอียดของพื้นผิวเพื่อแก้ปัญหานี้ ก็จะเปลืองพื้นที่สำหรับจัดเก็บภาพพื้นผิว สิ่งนี้เทียบได้กับข้อเสียของภาพกราฟิกส์แรสเตอร์เมื่อเทียบกับภาพกราฟิกส์เวกเตอร์

อ้างอิง
-------

1. ↑  Wang, Huamin. "Texture Mapping" (PDF). *department of Computer Science and Engineering*. Ohio State University. คลังข้อมูลเก่าเก็บจากแหล่งเดิม (PDF)เมื่อ 2016-03-04. สืบค้นเมื่อ 2016-01-15.
2. ↑  "Texture Mapping" (PDF). *www.inf.pucrs.br*. สืบค้นเมื่อ September 15, 2019.
3. ↑  "CS 405 Texture Mapping". *www.cs.uregina.ca*. สืบค้นเมื่อ 22 March 2018.
4. ↑  Catmull, E. (1974). *A subdivision algorithm for computer display of curved surfaces* (PDF) (วิทยานิพนธ์ PhD). University of Utah. คลังข้อมูลเก่าเก็บจากแหล่งเดิม (PDF)เมื่อ 2014-11-14. สืบค้นเมื่อ 2023-05-03.
หน้านี้เป็นชื่อบุคคลจีน นามสกุลคือ *ไป๋ (白)*
**ไป๋ ฉี่** (จีน: 白起; พินอิน: *Bái Qǐ*; เวด-ไจลส์: *Pai Chi*; ป. 332-257 ปีก่อนคริสตกาล) ยังเป็นที่รู้จักกันในนาม **กองซุน ฉี่** (公孙起), ขุนพลของรัฐฉิน ใน ยุครณรัฐ ของจีน. ไป่ ฉี่ รับราชการเป็นผู้บัญชาการกองทัพฉินมากกว่า 30 ปี, ที่ต้องรับผิดชอบต่อการเสียชีวิตกว่าหนึ่งล้านราย, ทำให้เขาได้รับฉายา *เหริน ตู้* (人屠; 'คนขายเนื้อมนุษย์'). ตาม ฉื่อจี้, เขายึดเมืองมากกว่า 73 เมืองจากอีกหกรัฐที่เป็นศัตรู และจนถึงขณะนี้ยังไม่มีการบันทึกว่าเขาไม่เคยพ่ายแพ้แม้แต่ครั้งเดียวตลอดอาชีพของเขา เขาถูกนักประวัติศาสตร์จีนเสนอชื่อให้เป็นหนึ่งในสี่แม่ทัพที่ยิ่งใหญ่ที่สุดของ ยุครณรัฐ พร้อมด้วย หลี่มู่ หวัง เจี่ยน และ เหลียนป๋อ

ดูเพิ่ม
-------

* *บันทึกประวัติศาสตร์อันยิ่งใหญ่*
* ซือหม่า เชียน
* หวัง เจี่ยน

อ้างอิง
-------

1. ↑  *Strategies of the Warring States*.
2. ↑  "How many people had Bai Qi killed". คลังข้อมูลเก่าเก็บจากแหล่งเดิมเมื่อ 2020-06-04. สืบค้นเมื่อ 2021-06-30.

แหล่งข้อมูลอื่น
---------------

WikisourceWikisource
วิกิซอร์ซภาษาจีน (中文) มีข้อมูลต้นฉบับเกี่ยวกับ: 
 **บันทึกประวัติศาสตร์อันยิ่งใหญ่ เล่ม 73 ชีวประวัติไป๋ ฉี่ (史記·白起王翦列傳**

* (จีน) Bai Qi Time Line เก็บถาวร 2009-09-25 ที่ เวย์แบ็กแมชชีน

| ฐานข้อมูลการควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| นานาชาติ | 
* FAST
* ISNI
* VIAF

 |
| ประจำชาติ | 
* สหรัฐ

 |
**เอซีที** หรือแอคท์ (ACT) ย่อมาจาก American College Testing เป็นข้อสอบมาตรฐานที่ใช้วัดระดับการใช้เหตุผลและการสื่อสารที่จำเป็นสำหรับการศึกษาต่อในระดับอุดมศึกษาของประเทศสหรัฐอเมริกา ดังนั้นข้อสอบ ACT จึงเป็นแบบทดสอบมาตรฐานสำหรับนักเรียนในระดับมัธยมศึกษาตอนปลาย (High School) โดยมีข้อสอบมาตรฐานที่ใกล้เคียงกันคือ ข้อสอบเอสเอที (SAT Reasoning Test)

ความนิยมในสหรัฐอเมริกา
----------------------

มหาวิทยาลัยส่วนใหญ่ในสหรัฐอเมริกามักจะยินดีรับผลสอบทั้ง ACT และ SAT ขึ้นอยู่กับว่านักเรียนจะเลือกใช้ผลสอบตัวใดยื่นสมัครเรียน แต่โดยทั่วไปมหาวิทยาลัยในแถบ Midwest และตอนใต้มักจะแนะนำให้นักเรียนยื่นผล ACT มากกว่ามหาวิทยาลัยในแถบตะวันออกและตะวันตก

ความนิยมในประเทศไทย
-------------------

ในประเทศไทยผลสอบ ACT สามารถนำไปยื่นสมัครเข้าศึกษาต่อในหลักสูตรนานาชาติบางหลักสูตร เช่น หลักสูตร BALAC ของจุฬาลงกรณ์มหาวิทยาลัย หรือหลักสูตร SIIT ของมหาวิทยาลัยธรรมศาสตร์ แต่โดยทั่วไปผลสอบ ACT ยังไม่เป็นที่ยอมรับและแพร่หลายเหมือนกับผลสอบ SAT ซึ่งเป็นที่ยอมรับในเกือบทุกหลักสูตร

กำหนดการจัดสอบและสถานที่จัดสอบในประเทศไทย
-----------------------------------------

กำหนดการการจัดสอบ ACT ในปัจจุบันมีทั้งสิ้น 5 ครั้งต่อปีในเดือนกุมภาพันธ์ เมษายน มิถุนายน ตุลาคม และธันวาคม 

### ศูนย์สอบในเขตกรุงเทพมหานครและปริมณฑล

* International Community School of Bangkok (ICS)
* International School of Bangkok (ISB)
* KIS International School (KIS)

### ศูนย์สอบในต่างจังหวัด

* Grace International School (Chiang Mai)

อ้างอิง
-------

1. ↑  ข้อมูลเรื่องมาตรฐานการสอบ ACT จากมหาวิทยาลัยเกษตรศาสตร์ สืบค้นวันที่ 8 มิถุนายน พ.ศ. 2557
2. ↑

แหล่งข้อมูลอื่น
---------------

* ACT Official Site  เก็บถาวร 2014-05-29 ที่ เวย์แบ็กแมชชีน
**กัญญา ลีนุตพงษ์** หรือ *ผึ้ง* ทายาทเจ้าของอาณาจักรรถยนต์ยนตรกิจ ผู้นำเข้าและจัดจำหน่ายรถยนต์ *เกีย* *เปอโยต์* ฯลฯ เกิดเมื่อวันที่ 11 มกราคม พ.ศ. 2533 อดีตนางเอกละคร เป็นลูกพี่ลูกน้องของ พิมพาภรณ์ ลีนุตพงษ์ ซึ่งเป็นอดีตนักแสดงเช่นกัน

ประวัติ
-------

**กัญญา ลีนุตพงษ์** สำเร็จการศึกษาระดับ High School ที่ Shrewsbury International School และระดับปริญญาตรีที่คณะนิเทศศาสตร์ ภาคภาษาอังกฤษ จุฬาลงกรณ์มหาวิทยาลัย เริ่มเข้าวงการจากกภาพยนตร์โฆษณา, มิวสิควีดีโอ และถ่ายแบบตามนิตยสารต่าง ๆ เช่น นิตยสาร Seventeen, Mars, Knock Knock เป็นต้น ผลงานมิวสิควีดีโอที่สร้างชื่อ ในเพลง *โทรมาว่ารัก* ของ บี้ สุกฤษฎิ์ วิเศษแก้ว และเพลง *ดูแลรักเขาให้ดีดี* ของ ดา เอ็นโดรฟิน และผลงานละครที่ผลิตโดยบริษัท เอ็กแซ็กท์สองเรื่องในปี พ.ศ. 2551 เรื่องแรกคือ ตราบสิ้นดินฟ้า โดยรับบทเป็น กรวิก บุตรสาวของ สร้อย ซึ่งแสดงโดย แหม่ม คัทลียา แมคอินทอช ต่อมาจึงรับบทเป็นนางเอกเต็มตัวเรื่อง เงาอโศก โดยรับบทเป็น ปี่ หรือ ปิยะฉัตร เด็กสาวกำพร้าผู้น่าสงสาร คู่กับ ป้อง ณวัฒน์ กุลรัตนรักษ์ 
ปัจจุบัน กัญญาได้อำลาวงการบันเทิงแล้ว

ผลงาน
-----

### ผลงานละครโทรทัศน์

* ละครโทรทัศน์ทั้งหมดด้านล่างนี้ออกอากาศทาง สถานีวิทยุโทรทัศน์กองทัพบกช่อง 5

| พ.ศ. | ละคร | รับบท | หมายเหตุ |
| --- | --- | --- | --- |
| 2551 | ตราบสิ้นดินฟ้า | กรวิก |  |
| ความลับของ Superstar | ผึ้ง กัญญา | รับเชิญ |
| เงาอโศก | ปิยะฉัตร ประกายพรึก (ปี่)​ |  |
|

### มิวสิควีดีโอ

* แฟนเทวดา ของวงฟรีเพลย์
* โทรมาว่ารัก ของสุกฤษฎิ์ วิเศษแก้ว
* ดูแลเขาให้ดีดี ของดา เอ็นโดรฟิน

อ้างอิง
-------

1. ↑  ประวัติ กัญญา ลีนุตพงษ์ จากเว็บไทยรัฐ ออนไลน์
2. ↑  ผึ้ง กัญญา ลีนุตพงษ์ นางเอก "เงาอโศก"

แหล่งข้อมูลอื่น
---------------

* กัญญา ลีนุตพงษ์ ที่อินสตาแกรม
**นายอดิศักดิ์ โภคกุลกานนท์** เป็นอดีตสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย และเคยเป็นสมาชิกสภาผู้แทนราษฎรจังหวัดอุบลราชธานี 8 สมัย ได้รับเลือกตั้งครั้งแรกในการเลือกตั้ง พ.ศ. 2518

ประวัติ
-------

นายอดิศักดิ์ โภคกุลกานนท์ เกิดเมื่อวันที่ 14 ตุลาคม พ.ศ. 2474 ที่ตำบลขุหลุ อำเภอตระการพืชผล จังหวัดอุบลราชธานี เป็นบุตรของนายลิบคือ กับนางพวง แซ่ก๊วย สำเร็จการศึกษาระดับปริญญาตรี วิทยาศาสตรบัณฑิต จากสถาบันราชภัฏอุบลราชธานี

ทางด้านครอบครัวได้สมรสกับ นาง เกศสุดา โภคกุลกานนท์ มีบุตรชายคือ นาย เชิดศักดิ์ โภคกุลกานนท์ ที่ปรึกษารัฐมนตรีว่าการกระทรวงศึกษาธิการ (พลตำรวจเอก เพิ่มพูน ชิดชอบ) อดีตผู้สมัครสมาชิกสภาผู้แทนราษฎรจังหวัดอุบลราชธานี เขต 7 (อำเภอโขงเจียม อำเภอตาลสุม อำเภอดอนมดแดง อำเภอเมืองอุบลราชธานี (เฉพาะตำบลกระโสบและตำบลกุดลาด) และอำเภอศรีเมืองใหม่ (ยกเว้นตำบลนาเลินและตำบลหนามแท่ง) และนายกองค์การบริหารส่วนจังหวัดอุบลราชธานี

การทำงาน
--------

นายอดิศักดิ์ เคยเป็นกำนันตำบลขุหลุ อำเภอตระการพืชผล ตั้งแต่ปี พ.ศ. 2516 ต่อมาได้รับเลือกตั้งเป็นสมาชิกสภาผู้แทนราษฎร จังหวัดอุบลราชธานี ครั้งแรกในการเลือกตั้ง พ.ศ. 2518 สังกัดพรรคชาติไทยและได้รับเลือกตั้งต่อเนื่องมาหลายสมัย และหลายสังกัดพรรคการเมืองได้แก่ พรรคกิจสังคม พรรคชาติพัฒนา พรรคไทยรักไทย และพรรคพลังประชาชน ต่อมาในการเลือกตั้ง พ.ศ. 2554 ลงสมัครรับเลือกตั้งในสังกัดพรรคเพื่อไทย และได้รับเลือกตั้งเป็นสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย นอกจากนั้นนายอดิศักดิ์ ยังเคยได้รับแต่งตั้งให้ดำรงตำแหน่งเลขานุการรัฐมนตรีประจำสำนักนายกรัฐมนตรี และที่ปรึกษารัฐมนตรีว่าการกระทรวงยุติธรรม ในปี พ.ศ. 2548

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 95

กระทั่ง พ.ศ. 2561 นายอดิศักดิ์ได้ย้ายมาร่วมงานกับ พรรคพลังประชารัฐ พร้อมกับนาย สุพล ฟองงาม อดีตเลขาธิการ พรรคเพื่อไทย และนาย เชิดศักดิ์ โภคกุลกานนท์ ผู้เป็นบุตรชายของนายอดิศักดิ์ และในปี 2562 เขาลงสมัครรับเลือกตั้ง ส.ส.แบบบัญชีรายชื่อ สังกัดพรรคพลังประชารัฐ ลำดับที่ 38 แต่ไม่ได้รับเลือกตั้ง

เครื่องราชอิสริยาภรณ์
---------------------

* พ.ศ. 2544 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
* พ.ศ. 2538 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)

อ้างอิง
-------

1. ↑  บัญชีแสดงรายการทรัพย์สินและหนี้สินของ[*ลิงก์เสีย*]
2. ↑  ประกาศคณะกรรมการการเลือกตั้ง เรื่อง รายชื่อผู้สมัครรับเลือกตั้งสมาชิกสภาผู้แทนราษฎรแบบบัญชีรายชื่อ (พรรคเพื่อไทย)
3. ↑  ประกาศคณะกรรมการการเลือกตั้ง เรื่อง รายชื่อผู้สมัครรับเลือกตั้งสมาชิกสภาผู้แทนราษฎรแบบบัญชีรายชื่อ (พรรคเพื่อไทย)
4. ↑  เปิดชื่อ 120 ปาร์ตี้ลิสต์พลังประชารัฐ หลังผู้มีอำนาจใน รบ.ทุบโต๊ะเปลี่ยนเบอร์ 1
5. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย เก็บถาวร 2017-12-01 ที่ เวย์แบ็กแมชชีน, เล่ม ๑๑๘ ตอนที่ ๒๒ ข หน้า ๑, ๔ ธันวาคม ๒๕๔๔
6. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ เก็บถาวร 2010-02-02 ที่ เวย์แบ็กแมชชีน, เล่ม ๑๑๒ ตอนที่ ๑๗ ข หน้า ๗, ๔ ธันวาคม ๒๕๓๘
**ตุ่น จินตะเวช** (29 สิงหาคม พ.ศ. 2488–28 เมษายน พ.ศ. 2558) เป็นอดีตสมาชิกสภาผู้แทนราษฎรจังหวัดอุบลราชธานี 8 สมัย สังกัดพรรคชาติไทยพัฒนา และเป็นสมาชิกสภาผู้แทนราษฎรเพียงคนเดียวของพรรคฯ ที่ได้รับเลือกตั้งในพื้นที่ภาคตะวันออกเฉียงเหนือ จากการเลือกตั้ง พ.ศ. 2554 และเป็นพี่ชายของนายปัญญา จินตะเวช สมาชิกสภาผู้แทนราษฎร สังกัดพรรคเพื่อไทย

ประวัติ
-------

ตุ่น จินตะเวช เกิดเมื่อวันที่ 29 สิงหาคม พ.ศ. 2488 สำเร็จการศึกษาระดับปริญญาตรี สาขาเกษตรศาสตร์ จาก Gregorio Araneta University ประเทศฟิลิปปินส์ ตุ่น สมรสกับนางอรนุช จินตะเวช รองนายกองค์หารบริหารส่วนจังหวัดอุบลราชธานี มีบุตร 4 คน คือ

1. นายทนงศักดิ์ จินตะเวช
2. นายอัครพล จินตะเวช อดีตผู้สมัคร ส.ส. อุบลราชธานี สังกัดพรรคชาติไทยพัฒนา
3. นายนันท์นภัส จินตะเวช
4. นางสาวตวงทิพย์ จินตะเวช ส.ส. อุบลราชธานี เขต11 สังกัดพรรคภูมิใจไทย

การทำงาน
--------

ตุ่น จินตะเวช เป็นอดีตผู้ใหญ่บ้านและกำนันในอำเภอเดชอุดม ต่อมาได้รับเลือกตั้งเป็นสมาชิกสภาผู้แทนราษฎรจังหวัดอุบลราชธานีตั้งแต่ปี พ.ศ. 2526 สังกัดพรรคกิจสังคม และได้รับเลือกตั้งเรื่อยมาในสังกัดพรรคการเมืองอื่น อาทิ พรรคปวงชนชาวไทย พรรคความหวังใหม่ ตามลำดับ ต่อมาในการเลือกตั้ง พ.ศ. 2548 ได้ย้ายมาสังกัดพรรคมหาชน และเป็นหนึ่งในสอง ส.ส.ของพรรคมหาชน ที่ได้รับเลือกตั้งเป็น ส.ส. และในการเลือกตั้ง พ.ศ. 2550 ได้ลงสมัครในสังกัดพรรคชาติไทย และในการเลือกตั้ง พ.ศ. 2554 ได้ลงสมัครในนามพรรคชาติไทยพัฒนา และเป็น ส.ส.เพียงคนเดียวของพรรคที่ชนะการเลือกตั้งเป็น ส.ส.ในพื้นที่ภาคอีสาน

ถึงแก่อนิจกรรม
--------------

ตุ่น จินตะเวช เสียชีวิตด้วยโรคหัวใจวายเฉียบพลัน เมื่อวันที่ 28 เมษายน พ.ศ. 2558 สิริอายุรวม 69 ปี  มีพิธีพระราชทานเพลิงศพเมื่อวันที่ 4 พฤษภาคม พ.ศ. 2558 ณ วัดเมืองเดช อำเภอเดชอุดม จังหวัดอุบลราชธานี

เครื่องราชอิสริยาภรณ์
---------------------

* พ.ศ. 2548 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
* พ.ศ. 2543 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)

อ้างอิง
-------

1. 1 2  บัญชีรายการแสดงทรัพย์สินและหนี้สินของนายตุ่น จินตะเวช[*ลิงก์เสีย*]
2. ↑  "สมาชิกสภาผู้แทนราษฎรชุดที่ 23". คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ 2021-09-23.
3. ↑  โรคหัวใจ คร่า 'ตุ่น จินตะเวช' อดีต ส.ส.อุบลฯ
4. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย เก็บถาวร 2005-12-06 ที่ เวย์แบ็กแมชชีน, เล่ม ๑๒๒ ตอนที่ ๒๑ ข หน้า ๒, ๓ ธันวาคม ๒๕๔๘
5. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๗ ตอนที่ ๒๕ ข หน้า ๑๐, ๑ ธันวาคม ๒๕๔๓
**อภิชาติ สุภาแพ่ง** ที่ปรึกษารัฐมนตรีช่วยว่าการกระทรวงพาณิชย์ (นายสินิตย์ เลิศไกร) อดีตที่ปรึกษารัฐมนตรีช่วยว่าการกระทรวงคมนาคม (นายถาวร เสนเนียม) อดีตสมาชิกสภาผู้แทนราษฎรจังหวัดเพชรบุรี สังกัดพรรคประชาธิปัตย์ เป็นอดีตประธานคณะกรรมาธิการคุ้มครองผู้บริโภค ในสภาผู้แทนราษฎรไทย ชุดที่ 23

ประวัติ
-------

อภิชาติ สุภาแพ่ง หรือ ส.ส.เล็ก เกิดเมื่อวันที่ 3 พฤศจิกายน พ.ศ. 2498บุตรนาย โลบ สุภาแพ่ง สมาชิก กลุ่มผาด สำเร็จการศึกษาระดับปริญญาตรี และปริญญาโท สาขารัฐประศาสนศาสตร์ สาขานโยบายสาธารณะ จากมหาวิทยาลัยราชภัฏเพชรบุรี จังหวัดเพชรบุรี และระดับปริญญาเอก สาขารัฐประศาสนศาสตร์ จากมหาวิทยาลัยราชภัฏสวนดุสิต มีพี่ชายได้แก่นาย กัมพล สุภาแพ่ง สมาชิกสภาผู้แทนราษฎรไทย ชุดที่ 24

งานการเมือง
-----------

อภิชาติ สุภาแพ่ง เคยรับราชการครู และเคยดำรงตำแหน่งผู้อำนวยการโรงเรียนวัดสมุทรธาราม จากนั้นเริ่มเข้าสู่งานการเมือง ตั้งแต่ปี พ.ศ. 2530 เป็นสมาชิกสภาเทศบาลเมืองเพชรบุรี 1 สมัย เป็นสมาชิกสภาจังหวัดเพชรบุรี 3 สมัย ต่อมาได้ลงสมัครรับเลือกตั้งสมาชิกสภาผู้แทนราษฎร ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 โดยการชักชวนของนายอลงกรณ์ พลบุตร และในการเลือกตั้งครั้งนั้น เขาได้รับเลือกตั้งเป็นสมัยแรก ด้วยการเอาชนะอดีตสมาชิกสภาผู้แทนราษฎรในพื้นที่หลายสมัย นายปิยะ อังกินันทน์ และได้รับเลือกตั้งต่อเนื่องในปี พ.ศ. 2548 พ.ศ. 2550 และ พ.ศ. 2554

อภิชาติ สุภาแพ่ง เคยได้รับแต่งตั้งเป็นประธานคณะกรรมาธิการคุ้มครองผู้บริโภค ในสภาผู้แทนราษฎรไทย ชุดที่ 23

ในปี 2562 อภิชาติ สุภาแพ่ง ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรคประชาธิปัตย์ แต่ไม่ได้รับเลือกตั้ง ในภายหลังได้รับการแต่งตั้งเป็นที่ปรึกษารัฐมนตรีช่วยว่าการกระทรวงคมนาคม (นายถาวร เสนเนียม) และเป็นที่ปรึกษารัฐมนตรีช่วยว่าการกระทรวงพาณิชย์ (นายสินิตย์ เลิศไกร)

เครื่องราชอิสริยาภรณ์
---------------------

* พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
* พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)

อ้างอิง
-------

1. ↑  ครม.ไฟเขียวแต่งตั้งข้าราชการการเมือง ก.คมนาคม 4 ตำแหน่ง
2. ↑  สรุปข่าวการประชุมคณะรัฐมนตรี 13 สิงหาคม 2562
3. ↑  ศึกคนเพชร "ชทพ.-พปชร." บางกลอยการเมือง
4. ↑  ประวัติผู้สมัคร ส.ส.[*ลิงก์เสีย*]
5. ↑  ปชป.สิ้นมนต์ขลัง คนเพชรบุรีเทคะแนน พปชร.เข้าวินทั้ง3เขต
6. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ เก็บถาวร 2022-09-29 ที่ เวย์แบ็กแมชชีน, เล่ม ๑๒๘ ตอนที่ ๒๔ ข หน้า ๓, ๒ ธันวาคม ๒๕๕๔
7. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย เก็บถาวร 2022-12-03 ที่ เวย์แบ็กแมชชีน, เล่ม ๑๒๕ ตอนที่ ๑๗ ข หน้า ๑๑, ๑๘ ธันวาคม ๒๕๕๑
**อภิชาต การิกาญจน์** สมาชิกสภาผู้แทนราษฎรจังหวัดนครศรีธรรมราช สังกัดพรรคประชาธิปัตย์ และเคยเป็นประธานคณะกรรมาธิการการศึกษา ในสภาผู้แทนราษฎรไทย ชุดที่ 23

ประวัติ
-------

อภิชาต การิกาญจน์ หรือ ดร.อภิชาต การิกาญจน์ เกิดเมื่อวันที่ 19 มีนาคม พ.ศ. 2497 จบการศึกษาชั้นประถมศึกษา และมัธยมศึกษา จากโรงเรียนสามเสนวิทยาลัย กรุงเทพมหานคร สำเร็จการศึกษาระดับ ป.กศ.สูง จากวิทยาลัยครูบ้านสมเด็จเจ้าพระยา ระดับปริญญาตรี จากมหาวิทยาลัยศรีนครินทรวิโรฒ ระดับปริญญาโท จากคณะสังคมวิทยาและมานุษยวิทยา มหาวิทยาลัยธรรมศาสตร์ และปริญญาเอก สาขาพัฒนาศึกษาศาสตร์ จากมหาวิทยาลัยศรีนครินทรวิโรฒ

งานการเมือง
-----------

อภิชาต การิกาญจน์ ได้รับเลือกตั้งเป็นสมาชิกสภาผู้แทนราษฎรจังหวัดนครศรีธรรมราช ครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 แต่ในการเลือกตั้งเดือนกันยายนของปีเดียวกัน เขาไม่ได้รับเลือกตั้ง แต่หลังจากนั้นตั้งแต่การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 เขาได้รับเลือกตั้งมาโดยตลอด ซึ่งเขาไม่เคยย้ายไปสังกัดพรรคการเมืองอื่น นอกจากพรรคประชาธิปัตย์เลย

กระทั่งในปี พ.ศ. 2550 เขาได้รับการแต่งตั้งเป็นประธานคณะกรรมาธิการการศึกษา ในสภาผู้แทนราษฎรไทย ชุดที่ 23

เครื่องราชอิสริยาภรณ์
---------------------

* พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
* พ.ศ. 2547 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)

อ้างอิง
-------

1. ↑  สภาผู้แทนราษฎรไทย ชุดที่ 23
2. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย เก็บถาวร 2022-12-03 ที่ เวย์แบ็กแมชชีน, เล่ม ๑๒๕ ตอนที่ ๑๗ ข หน้า ๓, ๑๘ ธันวาคม ๒๕๕๑
3. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย เก็บถาวร 2022-06-28 ที่ เวย์แบ็กแมชชีน, เล่ม ๑๒๑ ตอนที่ ๒๓ ข หน้า ๑๒, ๒๖ พฤศจิกายน ๒๕๔๗
**หม่อมเจ้าผจงรจิตร์ กฤดากร** (30 เมษายน พ.ศ. 2446 – 22 พฤศจิกายน พ.ศ. 2524) เป็นพระธิดาในพระเจ้าบรมวงศ์เธอ กรมพระนเรศรวรฤทธิ์ ประสูติแต่หม่อมเจิม กฤดากร ณ อยุธยา

หม่อมเจ้าผจงรจิตร์ประสูติที่วังถนนพระอาทิตย์ แล้วเข้าศึกษาที่วังบางขุนพรหม หลังพระบิดาสิ้นพระชนม์เมื่อหม่อมเจ้าผจงรจิตร์มีชันษาได้ 24 ปี จึงย้ายไปประทับที่บ้านถนนนเรศที่ทรงจับจองไว้ ที่ภายหลังได้ตัดถนนนเรศจึงเปิดเป็นบ้านให้เช่า

หม่อมเจ้าผจงรจิตร์เสกสมรสกับพระวรวงศ์เธอ พระองค์เจ้าบวรเดช เชษฐาร่วมพระบิดา มีธิดา 3 คน คือ หม่อมราชวงศ์วิภาสิริ วุฒินันท์, หม่อมราชวงศ์อัจฉริยา คงสิริ และหม่อมราชวงศ์ภรณี รอสส์ หม่อมเจ้าผจงรจิตร์และพระวรวงศ์เธอ พระองค์เจ้าบวรเดช สวามี เสด็จไปขอลี้ภัยทางการเมืองที่เมืองไซ่ง่อน ประเทศเวียดนาม จากเหตุการณ์กบฏบวรเดช กระทั่งหลังสงครามโลกครั้งที่สอง ทรงย้ายไปประทับที่ประเทศกัมพูชา และเสด็จกลับประเทศไทยพร้อมสวามี เมื่อปี พ.ศ. 2491 หม่อมเจ้าผจงรจิตร์ทรงตั้งโรงงานย้อมผ้าและพิมพ์ผ้า ที่ไซ่ง่อน และหัวหิน พัฒนาโรงงานทอผ้าลายไทยขึ้นมาจนประสบความสำเร็จ ถือว่าเป็นจุดกำเนิดผ้าโขมพัสตร์

หม่อมเจ้าผจงรจิตร์ถึงชีพิตักษัยเมื่อวันที่ 22 พฤศจิกายน พ.ศ. 2524 สิริชันษา 78 ปี ต่อมา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จไปพระราชทานเพลิงศพเมื่อวันพุธที่ 17 มีนาคม พ.ศ. 2525 ณ เมรุวัดเทพศิรินทราวาสราชวรวิหาร

เครื่องราชอิสริยาภรณ์
---------------------

* พ.ศ. 2511 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้า (ต.จ.) (ฝ่ายใน)

อ้างอิง
-------

1. ↑  "สาแหรกข้างแม่ "จิตภัสร์" ไม่ใช่แค่ "กฤดากร" แต่ยังมี "สนิทวงศ์"". ASTVผู้จัดการรายวัน. 28 ธันวาคม 2556. คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ 9 ตุลาคม 2557. `{{cite web}}`: ตรวจสอบค่าวันที่ใน: `|accessdate=` (help)
2. ↑  "บังอบายเบิกฟ้า ทำไม "บวรเดช" ต้องกบฏ". ไทยโพสต์. 31 มกราคม พ.ศ. 2553. สืบค้นเมื่อ 9 ตุลาคม 2557. `{{cite web}}`: ตรวจสอบค่าวันที่ใน: `|accessdate=` และ `|date=` (help)[*ลิงก์เสีย*]
3. ↑  "หม่อมเจ้าหญิง ผจงรจิตร์ กฤดากร". Kridakorn. คลังข้อมูลเก่าเก็บจากแหล่งเดิมเมื่อ 2016-03-07. สืบค้นเมื่อ 9 ตุลาคม 2557. `{{cite web}}`: ตรวจสอบค่าวันที่ใน: `|accessdate=` (help)
4. ↑  ศุภวัฒย์ เกษมศรี, พลตรี หม่อมราชวงศ์, และรัชนี ทรัพย์วิจิตร. *พระอนุวงศ์ชั้นหม่อมเจ้าในพระราชวงศ์จักรี*. กรุงเทพ : สำนักพิมพ์บรรณกิจ, พิมพ์ครั้งที่ 3 พ.ศ. 2549. 360 หน้า. ISBN 974-221-818-8
5. ↑   ข่าวในพระราชสำนัก (หน้า ๑๗)
6. ↑  ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์จุลจอมเกล้า, เล่ม ๘๕ ตอนที่ ๔๔ ง ฉบับพิเศษ หน้า ๓๑, ๑๕ พฤษภาคม ๒๕๑๑
**เทาเทาโมนา** (อังกฤษ: Taotao Mona, Taotao Mo'na, Taotaomona, Taotaomo'na; ชามอร์โร: *เทาเทา–taotao* หมายถึง "บุคคล" หรือ "ผู้คน" และ *โมนา–mo'na* หมายถึง "ยุคก่อน" โดยรวมความแล้วหมายถึง "คนยุคก่อนประวัติศาสตร์" หรือ "คนโบราณ") เป็นผีหรือวิญญาณชนิดหนึ่งตามความเชื่อของชาวชามอร์โร ซึ่งเป็นกลุ่มชาติปฐมภูมิของดินแดนแถบหมู่เกาะมาเรียนา ในมหาสมุทรแปซิฟิก ซึ่งได้แก่ เกาะลูตา, เกาะไซปัน, เกาะทีเนียน, เกาะกวม ในประเทศไมโครนีเซีย เชื่อว่าเป็นวิญญาณบรรพบุรุษ สิงสถิตอยู่ตามป่าเขาหรือในถ้ำตามธรรมชาติ 

เทาเทาโมนา เป็นความเชื่อที่มาแต่ตั้งเดิมของชาวชามอร์โร ก่อนที่ชาวสเปนในยุคล่าอาณานิคมในยุคศตวรรษที่ 17 และ 18 จะเข้ามาครอบครองดินแดนแถบนี้และพยายามเปลี่ยนความเชื่อทั้งหมดของชาวพื้นเมือง แต่ถึงปัจจุบันความเชื่อเรื่องเทาเทาโมนาก็ยังคงมีอยู่ในหมู่ชาวชามอร์โร ทั้งนี้เชื่อว่า เทาเทาโมนาสิงสถิตอยู่ตามธรรมชาติ หากใครจะล่วงล้ำเข้าในป่าหรือเพื่อเก็บผลไม้ต้องกระทำพิธีการขออนุญาตเสียก่อน เนื่องจากเทาเทาโมนาจะไม่พอใจผู้ที่ล่วงล้ำเข้าไป ทั้งนี้เทาเทาโมนาอาจมาคุกคามผู้คนในหมู่บ้านหรือชุมชนเมืองได้ โดยเทาเทาโมนาจะไม่ชอบผู้หญิงตั้งครรภ์ หญิงตั้งครรภ์ชาวชามอร์โรจะใช้น้ำหอมและสวมเสื้อผู้ชายของสามี เพื่อปกปิดตัวเองจากเทาเทาโมนา ยามเมื่ออยู่กับบ้านในเวลากลางคืน 
บ้างก็บอกว่าเทาเทาโมนามีรูปร่างเหมือนมนุษย์ที่ตัวผอมแห้ง เนื้อตัวเหม็นเหมือนซากศพและกำลังผุกร่อน แต่ทว่ามีพละกำลังเหนือมนุษย์คล้ายซอมบี บ้างก็บอกว่าไม่มีหัว เทาเทาโมนาสิงอยู่ตามต้นไม้ใหญ่ในป่า เช่น ไม้จำพวกต้นไทร หรือหินที่เรียกว่า หินแลตเต ซึ่งเป็นหินก้อนใหญ่ที่วางตั้งอยู่ทั่วไปทั้งในเมืองและในป่า ซึ่งเป็นสิ่งประดิษฐ์ของมนุษย์คล้ายกับสโตนเฮนจ์หรือโมอาย แต่มีขนาดเล็กกว่า โดยที่ไม่มีใครทราบว่าหินเหล่านี้เกิดขึ้นได้อย่างไร จึงเชื่อว่าเป็นการกระทำของเทาเทาโมนา เทาเทาโมนาจะไม่พอใจผู้ที่ลบหลู่และจะสร้างความเสียหายให้แก่ผู้นั้น เช่น ทำร้ายร่างกาย ครอบครัวรอดริเกซ ครอบครัวชาวชามอร์โรครอบครัวหนึ่ง เชื่อว่าพวกตนสามารถบันทึกเสียงของเทาเทาโมนาไว้ได้ด้วยเทปบันทึกเสียง ในปี ค.ศ. 1975 เป็นเสียงพูดคุยกันของ โทนี ลูกชายวัย 2 ขวบ ในขณะนั้น พูดคุยกับ พริสซิลลา แม่ของตน ซึ่งเป็นบทสนทนาทั่วไปในชีวิตประจำวัน และจู่ ๆ ก็มีเสียงประหลาดลึกลับแทรกเข้ามา โดยขณะที่บันทึกเสียง ทุกคนที่อยู่ในที่นั้นยืนยันว่าไม่มีใครได้ยินเสียงนี้ 

บ้างก็เชื่อว่า เทาเทาโมนาเป็นวิญญาณที่อ่อนโยนที่คอยช่วยเหลือหมอพื้นบ้านหรือแม่มดที่เรียกว่า ซูรูฮานัส (Suruhanas, Suruhanus) เทาเทาโมนาสามารถข่วนหรือหยิกหรือลักพาตัวเด็กได้ในช่วงระยะเวลาสั้น ๆ รวมถึงยังสามารถแฝงมาในร่างผู้คนเพื่อทำให้คน ๆ นั้นเจ็บไข้ได้ป่วยได้

อ้างอิง
-------

1. ↑  Robert Tenorio Torres, ""Pre-Contact Marianas Folklore, Legends, and Literature: A Critical Commentary"" (PDF). คลังข้อมูลเก่าเก็บจากแหล่งเดิม (PDF)เมื่อ 2008-09-10. สืบค้นเมื่อ 2016-11-24. (203 KB), *Micronesian Journal of the Humanities and Sciences*, University of Hawaii, December 2003, pp. 12-13.
2. ↑  fantasmadeabandonos (2012-09-25). "Destination truth - Fangalobolo y Taotao Mona". *Destination Truth* (ภาษาสเปน). สืบค้นเมื่อ 2016-11-24.
3. ↑  "VIDEO: Family Of Taotaomo'na Tape Shares More Unexplained Stories". *pacificnewscenter*. 2011-10-31. สืบค้นเมื่อ 2016-12-01.[*ลิงก์เสีย*]
4. ↑   Elizabeth San Nicolas, "Chamorro Superstitions," Oh Baby! magazine, Pacific Daily News, June 2008.
**เสรี สาระนันท์** เป็นอดีตสมาชิกสภาผู้แทนราษฎรจังหวัดสกลนคร 4 สมัย เป็นอดีตประธานคณะกรรมาธิการแก้ไขปัญหาหนี้สินแห่งชาติในสภาผู้แทนราษฎรไทย ชุดที่ 24 สังกัดพรรคเพื่อไทย ได้รับเลือกตั้งและดำรงตำแหน่ง ส.ส. ในระหว่างปี 2544 — 2554

ประวัติ
-------

เสรี สาระนันท์ เกิดเมื่อวันที่ 28 กรกฎาคม พ.ศ. 2485 จบการศึกษาปริญญาตรี สาขาประวัติศาสตร์ มหาวิทยาลัยศรีนครินทรวิโรฒ มีบุตรสาวเป็นนักการเมืองคือ สกุณา สาระนันท์ ส.ส.สกลนคร

การทำงาน
--------

เสรี สาระนันท์ เป็นอดีตข้าราชการครู ที่มีตำแหน่งสูงสุดเป็นหัวหน้าการประถมศึกษาอำเภอวานรนิวาส สำนักงานคณะกรรมการการประถมศึกษาแห่งชาติ (สปช.) ต่อมาเข้าสู่งานการเมืองก่อนเกษียณโดยการลงสมัครรับเลือกตั้งเป็นสมาชิกสภาผู้แทนราษฎรจังหวัดสกลนครครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคไทยรักไทย และได้รับเลือกตั้งต่อเนื่องอีกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548

ในปี 2550 เขาย้ายสังกัดพรรคพลังประชาชน และได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ภายหลังการยุบพรรคพลังประชาชนมีข่าวว่าเขาะย้ายไปสังกัดพรรคภูมิใจไทย แต่เจ้าตัวปฏิเสธ รวมทั้งยอมรับว่าได้เป็นสมาชิกสภาผู้แทนราษฎรเพราะกระแสความนิยมในตัวของพันตำรวจโท ทักษิณ ชินวัตรและในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ก็ลงสมัครรับเลือกตั้งในสังกัดพรรคเพื่อไทย และเป็นประธานคณะกรรมาธิการแก้ไขปัญหาหนี้สินแห่งชาติในสภาผู้แทนราษฎรไทย ชุดที่ 24

ในปี 2562 นายเสรี ไม่ได้ลงสมัครรับเลือกตั้ง แต่ยังมีส่วนในการสนับสนุนบุตรสาวและทำงานร่วมกับพรรคเพื่อไทย อาทิ ร่วมแถลงข่าวในการเลือกตั้งนายกองค์การบริหารส่วนจังหวัด

เครื่องราชอิสริยาภรณ์
---------------------

* พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
* พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
* พ.ศ. 2540 –  เหรียญจักรพรรดิมาลา (ร.จ.พ.)

อ้างอิง
-------

1. ↑  สวยบวกแกร่ง นก"สกุณา" ผู้สมัคร พท.เขต 5 รุกเดินเท้าทุกชุมชน อ้อนขอคะแนนมั่นใจครองแชมป์
2. ↑  "นายเสรี"ปัดข่าวซบ ภท.เผยเป็น ส.ส.ได้เพราะกระแส"ทักษิณ"
3. ↑  สมัคร สส.สกลนครวันแรกคึกคัก
4. ↑  "เพื่อไทย"พอใจ คว้าชัยนายกอบจ.9จังหวัดภาคเหนือ-อีสาน
5. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ เก็บถาวร 2012-11-19 ที่ เวย์แบ็กแมชชีน, เล่ม ๑๒๘ ตอนที่ ๒๔ ข หน้า ๓, ๒ ธันวาคม ๒๕๕๔
6. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย เก็บถาวร 2009-01-17 ที่ เวย์แบ็กแมชชีน, เล่ม ๑๒๕ ตอนที่ ๑๗ ข หน้า ๑๑, ๑๘ ธันวาคม ๒๕๕๑
7. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๑๕ ตอนที่ ๒ ข หน้า ๕๕๗, ๑๘ มกราคม ๒๕๔๑
ว่าที่พันตรี **สรชาติ วิชย สุวรรณพรหม** (เกิด 1 พฤษภาคม พ.ศ. 2503) อดีตสมาชิกสภาผู้แทนราษฎรจังหวัดหนองบัวลำภู 2 สมัย ปัจจุบันเป็นคณะทำงานของรัฐมนตรีว่าการกระทรวงการคลัง ในรัฐบาลพลเอกประยุทธ์ จันทร์โอชา

ประวัติ
-------

ว่าที่พันตรีสรชาติ วิชย สุวรรณพรหม เกิดเมื่อวันที่ 1 พฤษภาคม พ.ศ. 2503 เป็นบุตรของนายเลิศ และ นางคำเลี่ยน สุวรรณพรหม สำเร็จการศึกษา ปริญญาตรี จาก คณะเกษตรศาสตร์ มหาวิทยาลัยขอนแก่น กับ คณะรัฐศาสตร์ มหาวิทยาลัยรามคำแหง ปริญญาโท จาก คณะรัฐประศาสนศาสตร์ สถาบันบัณฑิตพัฒนบริหารศาสตร์ และ ปริญญาเอก ด้านการบริหารการจัดการ จาก Adamson University

งานการเมือง
-----------

ว่าที่พันตรีสรชาติ ได้รับเลือกตั้งสมาชิกสภาผู้แทนราษฎรครั้งแรก ใน พ.ศ. 2538 สังกัดพรรคความหวังใหม่ และได้รับเลือกติดต่อกันจนถึง พ.ศ. 2539 รวม 2 สมัย

ในปี พ.ศ. 2550 สรชาติได้ลงสมัครรับเลือกตั้งในนามพรรคมัชฌิมาธิปไตย แต่ไม่ได้รับเลือกตั้ง

พ.ศ. 2554 ว่าที่พันตรีสรชาติ ลงสมัครรับเลือกตั้งในพื้นที่เขต 1 จังหวัดหนองบัวลำภู ในนามพรรคภูมิใจไทย แต่ก็ไม่ได้รับเลือกตั้ง โดยพ่ายแพ้ให้กับ นายพิษณุ หัตถสงเคราะห์ จากพรรคเพื่อไทย

ในปี 2562 เขาลงสมัครรับเลือกตั้ง ส.ส.แบบบัญชีรายชื่อ สังกัดพรรคพลังประชารัฐ ลำดับที่ 56 แต่ไม่ได้รับเลือกตั้ง

### สมาชิกสภาผู้แทนราษฎร

ว่าที่พันตรีสรชาติ วิชย สุวรรณพรหม ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ

1. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดหนองบัวลำภู สังกัดพรรคความหวังใหม่
2. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดหนองบัวลำภู สังกัดพรรคความหวังใหม่

เครื่องราชอิสริยาภรณ์
---------------------

* พ.ศ. 2542 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
* พ.ศ. 2540 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)

อ้างอิง
-------

1. ↑  ‘พปชร.’ เตือนฝ่ายค้าน ถ้าขุดอดีต เจอแฉกลับ ‘จำนำข้าว-พ.ร.บ.นิรโทษกรรมสุดซอย’
2. ↑  ประวัติผู้สมัคร ส.ส.[*ลิงก์เสีย*] กรมการปกครอง
3. ↑  เปิดชื่อ 120 ปาร์ตี้ลิสต์พลังประชารัฐ หลังผู้มีอำนาจใน รบ.ทุบโต๊ะเปลี่ยนเบอร์ 1
4. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย เก็บถาวร 2022-10-09 ที่ เวย์แบ็กแมชชีน, เล่ม ๑๑๖ ตอนที่ ๒๐ ข หน้า ๖๘, ๒ ธันวาคม ๒๕๔๒
5. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ เก็บถาวร 2022-11-04 ที่ เวย์แบ็กแมชชีน, เล่ม ๑๑๔ ตอนที่ ๒๗ ข หน้า ๒, ๓ ธันวาคม ๒๕๔๐
**ดี-เดย์ เอ็นเทอร์เทนเมนท์** เป็นชื่อค่ายเพลงไทยในอดีต ก่อตั้งขึ้นเมื่อปลายปี พ.ศ. 2533 โดยคุณ วาสนา ศิลปิกุล แห่ง *แว่วหวาน*, เศก ศักดิ์สิทธิ์ และมี ชนินทร์ โปสาภิวัฒน์ ครีเอทีฟมือฉมังเข้าร่วมงานด้วย

ศิลปินรายแรกของบริษัท คือ แอ๊ด - ยืนยง โอภากุล ซึ่งเป็นหัวหน้าวงคาราบาว กับอัลบั้มเดี่ยวชุดที่ 4 ชื่อชุด *โนพลอมแพลม* จากนั้นจึงรับผลิตผลงานเพลงอีกหลายศิลปิน ซึ่งส่วนใหญ่เป็นศิลปินเพลงเพื่อชีวิต จนเรียกได้ว่าเป็นค่ายเพลงหนึ่งในจำนวนไม่มากนักที่เน้นแต่เพลงเพื่อชีวิต อีกทั้งยังเป็นบริษัทเทปที่บริหารงานอย่างครบวงจร ทั้งการผลิต โปรโมท จัดจำหน่าย (ในนาม ซาวด์ - ซาวด์ ก่อนจะเปลี่ยนเป็น มิวสิก้า) แต่ก็ยังได้ผลิตผลงานเพลงในแนวสตริง และโพรเกรสซิฟร็อกด้วย โดยเริ่มจากผลงานเพลงชุดแรกและชุดเดียวของอั๋น - สิรคุปต์ เมทะนี กับอัลบั้ม *ฟิตเปรี๊ยะ* ก่อนจะมีค่ายเพลง มูเซอร์ เรคคอร์ดส ซึ่งนำทีมโดย ประภาส ชลศรานนท์ ร่วมด้วยสมาชิกวงดนตรีเฉลียงอย่างเกี๊ยง - เกียรติศักดิ์ เวทีวุฒาจารย์ และนก - ฉัตรชัย ดุริยประณีต เข้ามาประกบกับ ดี-เดย์ เอ็นเทอร์เทนเมนท์

ดี-เดย์ เอ็นเทอร์เทนเมนท์ ดำเนินงานอยู่ได้เพียง 3 ปี ก็ถูกบริษัท วอร์เนอร์มิวสิกกรุ๊ป ซึ่งเป็น 1 ใน 4 บริษัทค่ายเพลงยักษ์ใหญ่ หรือที่เรียกว่า บิ๊กโฟร์ (Big Four) จากต่างประเทศเข้ามาเทคโอเวอร์กิจการ โดยรวมดี-เดย์ เอ็นเทอร์เทนเมนท์ และ มูเซอร์ เรคคอร์ดส เข้ารวมกันและเปลี่ยนชื่อเป็น วอร์นเนอร์ มิวสิก ไทยแลนด์ ทำให้ศิลปินในสังกัด ดี-เดย์ เอ็นเทอร์เทนเมนท์ และ มูเซอร์ เรคคอร์ดส จำนวนหนึ่งยังคงเดินหน้าทำเพลงต่อไปในบริษัทใหม่ และ วอร์นเนอร์ มิวสิก ไทยแลนด์ ยังได้นำอัลบั้มเพลงจากสมัย ดี-เดย์ เอ็นเทอร์เทนเมนท์ มาวางจำหน่ายซ้ำอีกด้วย ดี-เดย์ เอ็นเทอร์เทนเมนท์ จึงเหลือเพียงตำนานค่ายเพลงเพื่อชีวิตครบวงจร

รายชื่อศิลปินในบริษัท ดี-เดย์
-----------------------------

* พงษ์สิทธิ์ คำภีร์
* แอ๊ด คาราบาว
* เล็ก คาราบาว
* เทียรี่ เมฆวัฒนา
* คาราบาว
* อี๊ด โอภากุล
* โฮป
* มงคล อุทก
* คีตาญชลี
* วิสา คัญทัพ
* หงา คาราวาน
* ซูซู
* ทอม ดันดี (ออกอัลบั้ม อย่างนี้ต้องตีเข่า แต่ทีมมูเซอร์ทำดนตรีให้) พ.ศ. 2536
* พงษ์เทพ กระโดนชำนาญ (อัลบั้ม จ.ป.ล.) เดือนกรกฎาคม พ.ศ. 2534
* สีเผือก คนด่านเกวียน
* ฤทธิพร อินสว่าง
* กษาปณ์ จำปาดิบ
* น้อย ซานตานอย
* ไทละเมอ
* ตาวัน
* เฉลียง
* สิรคุปต์ เมทะนี (อัลบั้ม ฟิตเปรี๊ยะ)
* สีเทา เพ็ชรเจริญ
* เศก ศักดิ์สิทธิ์

อ้างอิง
-------

1. ↑  จากรายการ คิดถึงจัง ตอน ชนินทร์ โปสาภิวัฒน์ ช่อง Majung ทรูวิชั่นส์

ส่วนเกี่ยวข้อง
--------------

* คาราบาว
* มูเซอร์ เรคคอร์ดส

หมวดหมู่:ค่ายเพลงที่ก่อตั้งในปี พ.ศ. 2533
**สมชาย โล่สถาพรพิพิธ** อดีตสมาชิกสภาผู้แทนราษฎรจังหวัดตรัง สังกัดพรรคประชาธิปัตย์ และเป็นประธานคณะกรรมาธิการตำรวจ ในสภาผู้แทนราษฎรไทย ชุดที่ 24

ประวัติ
-------

สมชาย โล่สถาพรพิพิธ เกิดเมื่อวันที่ 7 พฤษภาคม พ.ศ. 2501 (ชื่อเล่น : หนอ)บุตรนางไน่จู โล่สถาพรพิพิธ สำเร็จการศึกษาชั้นประถมศึกษาจากโรงเรียนบ้านหาดเลา และชั้นมัธยมศึกษาจากโรงเรียนวิเชียรมาตุ จังหวัดตรัง และสำเร็จการศึกษาระดับปริญญาตรี นิติศาสตรบัณฑิต จากมหาวิทยาลัยรามคำแหง และปริญญาโท รัฐประศาสนศาสตรมหาบัณฑิต จากมหาวิทยาลัยสงขลานครินทร์

สมชาย สมรสกับนางรัชดาพร โล่สถาพรพิพิธ มีบุตร-ธิดา 3 คน หนึ่งในนั้น คือ นางสาวสุณัฐชา โล่สถาพรพิพิธ ส.ส.ตรัง

งานการเมือง
-----------

สมชาย โล่สถาพรพิพิธ เป็นนักการเมืองท้องถิ่นในจังหวัดตรัง เคยได้รับเลือกเป็นประธานสภาองค์การบริหารส่วนจังหวัดตรัง ในระหว่างปี พ.ศ. 2540 ถึงปี พ.ศ. 2543 และเป็นรองนายกองค์การบริหารส่วนจังหวัดตรัง ในระหว่างปี พ.ศ. 2543 ถึงปี พ.ศ. 2544 ต่อจากนั้นในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 เขาได้รับเลือกตั้งเป็นสมาชิกสภาผู้แทนราษฎรจังหวัดตรัง ในสังกัดพรรคประชาธิปัตย์ และได้รับเลือกตั้งในการเลือกตั้ง พ.ศ. 2548 พ.ศ. 2551 และ พ.ศ. 2554

สมชาย ได้รับแต่งตั้งเป็นประธานคณะกรรมาธิการตำรวจ ในสภาผู้แทนราษฎรไทย ชุดที่ 24

ปัจจุบัน สมชาย วางมือทางการเมืองแล้ว จากกรณีที่ศาลจังหวัดตรัง ได้มีการอ่านคำพิพาษาตัดสินคดีกระทำความผิด พระราชบัญญัติการเลือกตั้งท้องถิ่น มาตรา 57 เมื่อพ.ศ. 2558 โดยมีโทษจำคุก 8 เดือน ปรับแปดหมื่นบาท แต่เจ้าตัวรับสารภาพ จึงให้รอลงอาญา 1 ปี และสั่งเพิกถอนสิทธิเลือกตั้งโดยมีกำหนดสิบปี อย่างไรก็ตาม นายบุ่นเล้ง โล่สถาพรพิพิธ พี่ชายของนายสมชาย ได้รับตำแหน่งนายกอบจ.ตรังคนปัจจุบันและนาย สมศักดิ์ โล่สถาพรพิพิธ เป็นอดีตสมาชิกวุฒิสภาจังหวัดตรัง

เครื่องราชอิสริยาภรณ์
---------------------

* พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
* พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)

อ้างอิง
-------

1. ↑  "โกหนอ"สมชาย โล่สถาพรพิพิธ แขวน 3 เหรียญพระเกจิ
2. ↑  บัญชีแสดงรายการทรัพย์สินและหนี้สินของนายสมชาย โล่สถาพรพิพิธ[*ลิงก์เสีย*]
3. ↑  "สภาผู้แทนราษฎรไทย". คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ 2021-10-01.
4. ↑  ศาลตัดสิทธิทางการเมือง'สมชาย-ธานินทร์'สส.ปชป.10ปี
5. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ เก็บถาวร 2022-09-29 ที่ เวย์แบ็กแมชชีน, เล่ม ๑๒๘ ตอนที่ ๒๔ ข หน้า ๓, ๒ ธันวาคม ๒๕๕๔
6. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย เก็บถาวร 2022-12-03 ที่ เวย์แบ็กแมชชีน, เล่ม ๑๒๕ ตอนที่ ๑๗ ข หน้า ๑๐, ๑๘ ธันวาคม ๒๕๕๑
**ไผ่สีสุก** (ชื่อวิทยาศาสตร์: *Bambusa blumeana*) เป็นพืชในวงศ์หญ้า (Poaceae) กระจายพันธุ์ในเอเชียตะวันออกเฉียงใต้ เป็นไผ่ลำต้นสูง 10-18 เมตร เส้นผ่านศูนย์กลาง 8-12 ซม. ลำแข็ง ผิวเรียบเป็นมัน ข้อไม่พองออก มีกิ่งมากแตกตั้งฉากกับลำต้น หนามโค้งออกเป็นกลุ่ม กลุ่มละ 3 อัน อันกลางยาวกว่า ลำมีรูเล็กเนื้อหนา ใบมีจำนวน 5-6 ใบ ที่ปลายกิ่ง ปลายใบเรียวแหลม โคนเป็นรูปลิ่มกว้าง หรือตัดตรง แผ่นใบกว้าง 0.8-2 ซม. ยาว 10-20 ซม. ใต้ใบมีสีเขียวอมเหลือง เส้นลายใบมี 5-9 คู่ ก้านใบสั้น ขอบใบสาก ครีบใบเล็กมีขน ดอกเป็นช่อ ส่วนมากอายุราว 30 ปีจะออกดอกหนึ่งครั้ง หน่อมีขนาดใหญ่ มีกาบสีเหลืองห่อหุ้ม ขนที่หน่อเป็นสีน้ำตาล

ไผ่สีสุกเป็นไม้มงคลนาม ในอดีตนิยมปลูกไว้เป็นรั้ว นอกจากหน่อไม้ที่รับประทานได้แล้ว ใบไผ่สีสุกยังใช้เป็นยาขับฟอกโลหิตระดู ตาของลำไผ่สุมไฟเป็นถ่านกินแก้ร้อนใน กระหายน้ำ รากมีรสกร่อยเฝื่อนเล็กน้อย ใช้เป็นยาขับปัสสาวะและขับระดูได้ ลำของไผ่สีสุกมีความเหนียวทนทาน ใช้ทำเครื่องจักสาน เครื่องเรือนและนั่งร้าน

อ้างอิง
-------

1. ↑  E-Herbarium (eherb) - ข้อมูลของ ไผ่สีสุก
2. ↑  "ไผ่สีสุก" ความเชื่อ ดีกินได้ประโยชน์เยอะ - ข่าวไทยรัฐออนไลน์
3. ↑  พืชจักสาน - กลับหน้าหลัก

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ ไผ่สีสุก
* ข้อมูลที่เกี่ยวข้องกับ Bambusa blumeana ที่วิกิสปีชีส์
* *Bambusa blumeana* - Useful Tropical Plants
**วูลฟ์แก๊ง** (อังกฤษ : Wolf Gang) เป็นวงดนตรีอังกฤษแนวอัลเทอร์เนทีฟและซิมโฟนิกร็อก ก่อตั้งขึ้นในปี 2552 นำโดย แม็ก แม็กเอเลก็อท

สมาชิก
------

* แม็ก แม็กเอเลก็อท - ร้องนำ
* ลาซเซ่ ปีเตอร์เซ่น - กลอง
* เกฟวิน สเลเตอร์ - กีตาร์
* เจมส์ วู้ด - เบส
* เจมี่ โจนส์ - คีย์บอร์ด (ไม่ได้เป็นสมาชิกเต็มเวลา)

ประวัติ
-------

เริ่มแรกนั้นวูลฟ์แก๊งยังไม่ได้เป็นวงดนตรี แต่เป็นการทำเพลงของแม็ก แม็กเอเลก็อตคนเดียว ขณะนั้นเขาเป็นนักศึกษาภาควิชาสังคมวิทยาและมานุษยวิทยาในมหาวิลัยด้านเศษรฐศาสตรฺ์ของลอนดอน เขาทำมันเล่น ๆ ในห้องนอนของเขา แต่กลับได้รับความสนใจจากคนฟังและค่ายเพลง เขาจึงไปปรึกษาอาจารย์และอาจารย์แนะนำให้พักการเรียนไว้ก่อน เผื่อว่าถ้าทำงานเพลงไม่สำเร็จจะได้กลับมาเรียนต่อให้จบ แต่สุดท้ายแล้วแม็กก็ตัดสินใจลาออกจากมหาวิทยาลัยในภายหลังทั้งที่เรียนอยู่ในปีที่สามแล้วเพราะอยากจะทุ่มเทให้งานดนตรีอย่างเต็มที่ เขาใช้เวลาตลอดทั้งฤดูร้อนเขียนเพลงของตัวเองเพิ่ม ได้แองกัส เมอร์เรย๋์มาเป็นผู้จัดการและคุยกับค่ายเพลงเพื่อเซ็นสัญญาและเริ่มทำอัลบั้ม ส่วนชื่อวงวูลฟ์แก๊งนั้นพี่สาวของเขาเป็นคนเสนอ และเขาก็ชอบมันเพราะว่าชอบหมาป่าเป็นทุนเดิมอยู่แล้ว

แม็กเริ่มหาสมาชิกวงและได้ลาซเซ่ที่เคยอยู่วงเดอะเรคส์มาตีกลองให้ เกฟวิฟจากวงเดอะโกสต์ และเจมส์ที่ก่อนหน้านี้ทำโปรเจ็กส่วนตัวของตัวเองอยู่ นอกจากนี้ภายหลังยังมีสมาชิกที่ไม่ได้มาเล่นให้วูลฟ์แก๊งเต็มเวลาเข้ามาร่วมวงด้วยในบางครั้ง คือ เจมี่ โจนส์ที่เล่นในตำแหน่งคีย์บอร์ด แม้จะมีสมาชิกเพิ่มเข้ามาในวงแล้วแต่แม็กก็ยังยืนยันว่าวูลฟ์แก๊งคือเขาคนเดียวเพราะเขาเป็นคนริเริ่มสร้างเพลงของวงขึ้นมาทุกอย่าง ส่วนคนอื่น ๆ นั้นเหมือนเป็นคนที่มาเล่นสนับสนุนเขาเท่านั้น

ผลงาน
-----

เริ่มต้นโดยเซ็นสัญญากับค่าย Neon Gold แต่ปัจจุบันเซ็นสัญญากับค่าย Atlantic Records อัลบั้มเปิดตัวของวงคืออัลบั้ม "Suego Faults" ซึ่งแต่งและบันทึกเสียงเริ่มแรกโดยแม็ก แม็กเอเลก็อทคนเดียว ต่อมาได้ เดฟ ฟริดแมนมาเป็นโปรดิวเซอร์ร่วมกับแม็ก แม็กเอเลก็อตเอง โดยอัลบั้มนี้วางจำหน่ายในเดือนกรกฎาคม ปี2554 ส่วนอัลบั้มที่สองนั้นกำลังจัดทำอยู่ในขณะนี้โดยที่ชื่ออัลบั้มยังไม่ปรากฏ

**อัลบั้ม**

* "Suego Faults" 25 กรกฎาคม – Atlantic Records

เพลงในอัลบั้ม
- Lions in Cages
- Something Unusual
- Stay & Defend
- Suego Faults
- The King and All Of His Men
- Back to Back
- Midnight Dancers
- Dancing With The Devil
- Where Are You Now
- Planets
**เพลงเดี่ยว**

* "The King and All of His Men" (Neon Gold)
* "Lions in Cages" (Atlantic Records)
* "Dancing with the Devil" (Atlantic Records)
* "The King and All of His Men (re-release)" (Atlantic Records)
* "Back to Back" 31 ตุลาคม 2011
**เป็ดยักษ์ลอยน้ำ** เป็นประติมากรรมลอยน้ำ ออกแบบโดยศิลปินชาวดัตช์ชื่อโฟลเรินไตน์ โฮฟมัน และเป็นเป็ดยางที่มีขนาดใหญ่ที่สุดในโลก

ประวัติ
-------

เป็ดยางที่มีขนาดใหญ่ที่สุดในโลกได้รับการสร้างขึ้นโดยศิลปินชาวดัตช์ชื่อโฟลเรินไตน์ โฮฟมัน ใน ค.ศ. 2007 ซึ่งมีขนาดที่ประมาณ 16.5 x 20 x 32 เมตรและมีน้ำหนักกว่า 600 กิโลกรัม ตั้งแต่ ค.ศ. 2007 มันได้รับการจัดแสดงในอัมสเตอร์ดัม (เนเธอร์แลนด์), โลมเมิล (เบลเยียม), โอซากะ (ญี่ปุ่น), ซิดนีย์ (ออสเตรเลีย), เซาเปาลู (บราซิล) และฮ่องกง (จีน) จนถึงวันที่ 9 มิถุนายน ค.ศ. 2013 แล้วจึงค่อยไปแสดงอยู่ที่สหรัฐอเมริกา

แนวคิด
------

โฟลเรินไตน์ โฮฟมัน ผู้สร้างเป็ดยักษ์ลอยน้ำ พยายามที่จะสร้างความบันเทิงให้กับโลกโดยใช้ทัวร์ในชื่อ "ความสุขกระจายทั่วโลก" ขึ้นในปี ค.ศ. 2007 เขามีวัตถุประสงค์เพื่อรำลึกถึงความทรงจำในวัยเด็กของทุกคนโดยการจัดแสดงเป็ดยักษ์ลอยน้ำใน 14 เมือง โดยเริ่มต้นจากเมืองของเขาเองคือกรุงอัมสเตอร์ดัม ในประเทศเนเธอร์แลนด์ เป็ดยักษ์ลอยน้ำถูกสร้างขึ้นด้วยพีวีซีกว่า 200 แผ่น โดยสามารถเปิดช่องด้านหลังของเป็ดยักษ์ตัวนี้เพื่อให้ฝ่ายสถาปัตย์/เจ้าหน้าที่สามารถดำเนินการตรวจสอบร่างกายของเป็ดยักษ์ลอยน้ำ นอกจากนี้ ยังมีพัดลมในตัวของมันเพื่อที่จะสามารถขยายตัวได้ตลอดเวลาไม่ว่าสภาพอากาศจะดีหรือไม่ดีก็ตาม

การตอบรับ
---------

เป็ดยักษ์ลอยน้ำได้รับความสนใจจากผู้คนเป็นจำนวนมาก และได้รับการกล่าวถึงในวงกว้างเมื่อครั้งจัดแสดง ณ อ่าววิกตอเรีย เขตบริหารพิเศษฮ่องกง

อ้างอิง
-------

1. ↑  Spreading Joy Around The World. **Let's TALK about**. Vol.01 No.08. 01 June 2013. โรงพิมพ์ตะวันออก. ISSN 2286-6728. หน้า 74
2. ↑  "Reuze gele badeend". De Standaard. สืบค้นเมื่อ 2013-05-03.
3. 1 2 3  6個不可不知的Rubber Duck解碼 (จีน)
4. ↑  Giant Rubber Duck Makes Splash in Hong Kong Harbor - ABC News
5. 1 2  เป็ดยักษ์ลอยน้ำ มาถึงฮ่องกงแล้ว : มติชนออนไลน์ (ไทย)
6. ↑  "EcoGreenGlobe — Hofman's Rubber Ducky Travels the World". คลังข้อมูลเก่าเก็บจากแหล่งเดิมเมื่อ 2014-10-24. สืบค้นเมื่อ 2013-05-09.
7. ↑  China - Manager Online - เป็ดยักษ์ลอยน้ำ ทำฮ่องกงเปลี่ยนไป เก็บถาวร 2013-05-05 ที่ เวย์แบ็กแมชชีน (ไทย)

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **เป็ดยักษ์ลอยน้ำ**

* Rubber Duck Osaka 2009 เก็บถาวร 2013-09-06 ที่ เวย์แบ็กแมชชีน
* Rubber Duck Hong Kong 2013 เก็บถาวร 2013-08-20 ที่ เวย์แบ็กแมชชีน
* Hong Kong Harbour City: Rubber Duck Project - HK Tour
* Timable Event: Rubber Duck Project HK Tour เก็บถาวร 2019-12-29 ที่ เวย์แบ็กแมชชีน
* The Seoul Rubber Duck Project: An Ideological Dichotomy เก็บถาวร 2016-02-02 ที่ เวย์แบ็กแมชชีน
**พลังงานการสลายตัว** (decay energy) เป็นพลังงานที่ปลดปล่อยออกมาจากการสลายตัวของสารกัมมันตรังสี การสลายตัวของสารกัมมันตรังสีคือกระบวนการที่Radioactive decay is the process in which an unstable นิวเคลียสอะตอมที่ไม่เสถียรสูญเสียพลังงานโดยปล่อยอนุภาคอิออนและรังสี การสลายหรือสูญเสียพลังงานนี้ เป็นผลในอะตอมรูปแบบหนึ่งนิวไคลด์ต้นกำเนิดเปลี่ยนเป็นอะตอมอีกรูปแบบที่เรียกว่านิวไคลด์ลูก

การคำนวณ
--------

ความต่างของพลังงานของรีเอเจนต์เขียนแทนด้วย *Q*:

{\displaystyle Q=({\text{Kinetic energy}})\_{\text{after}}-({\text{Kinetic energy}})\_{\text{before}}\,\!}
{\displaystyle Q=(({\text{Rest mass}})\_{\text{after}}\*c^{2})-(({\text{Rest mass}})\_{\text{before}}\*c^{2})\,\!}
พลังงานการสลายตัวปกติมีหน่วยพลังงานเป็น **MeV** (ล้านอิเล็กตรอนโวลต์) หรือ **KeV** (กิโลอิเล็กตรอนโวลต์)

รูปแบบของการสลายตัวของสารกัมมันตรังสียังรวมถึง

* รังสีแกมมา
* การสลายปลดปล่อยอนุภาคบีตา (พลังงานการสลายตัวถูกแบ่งเป็นการปลดปล่อยอิเล็กตรอนและนิวตริโน ณ.เวลาเดียวกัน)
* การสลายปลดปล่อยอนุภาคอัลฟา

พลังงานการสลายตัวเป็นมวลที่แตกต่าง (*dm*) ระหว่างต้นกำเนิดและลูกของอะตอมและอนุภาค จะเท่ากับพลังงานของรังสี (*E*) ถ้า *A* เป็นอัตราการสลายตัวของกัมมันตภาพรังสี คือจำนวนของอะตอมที่เปลี่ยนแปลงต่อเวลา *M* คือมวลโมเลกุล แล้ว พลังงานการแผ่รังสี (*W*) คือ:

{\displaystyle W=dm\*\left({\frac {A}{M}}\right)\,\!} หรือ 
{\displaystyle W=E\*\left({\frac {A}{M}}\right)\,\!}

ตัวอย่าง: โคบอลต์-60สลายกลายเป็น Ni60 ความแตกต่างของมวล *dm* คือ 0.003u พลังงานการแผ่รังสีมีค่าประมาณ 2.8 MeV น้ำหนักโมเลกุลคือ 59.93 ครึ่งชีวิต (*T*) ของ 5.7a สอดคล้องกับการสลายตัว A=N\*ln(2)/T, เมื่อ N คือจำนวนอะตอมต่อโมล ดังนั้นพลังงานการแผ่รังสีหนึ่งหน่วยสำหรับ Co60 คือ 17.9 W/g

พลังงานการแผ่รังสี *W/g* สำหรับไอโซโทปต่างๆ:

Co60: 17.9
Pu238: 0.57
Cs137: 0.6
Am241: 0.1
Po210: 140 (T=136 d)
Sr90: 0.9
==อ้างอิง==
Radioactivity Radionuclides Radiation by Joseph Magill and Jean Galy, Springer Verlag, 2005

แหล่งข้อมูลอื่น
---------------

* University of Waterloo science เก็บถาวร 2012-09-04 ที่ เวย์แบ็กแมชชีน


1. ↑